OpenLLM-France/wikimedia huggingface dataset:
# Beverly Grigsby

Beverly Grigsby (Chicago, 11 de gener de 1928 - 22 d'agost de 2022) nascuda amb el nom de Pinsky és una compositora estatunidenca, musicòloga i pionera de música d'ordinador/electrònica.

## Vida

Beverly Pinsky va néixer a Chicago, Illinois, i de nena va estudiar música. Es va mudar a Califòrnia amb la seva família als 13 any i es va graduar a Fairfax High School. Va entrar a la University of Southern California per estudiar medicina, i també va estudiar composició amb Ernst Krenek a la Southern California School of Music and the Arts. Es va graduar en Bachelor of Arts i Master of Arts en composició a la California State University, Northridge, i un Doctorat d'Arts Musicals en composició en la University of Southern California. Més tard va estudiar generació musical amb ordinador al Centre d'Intel·ligència Artificial de la Universitat Stanford] i al M.I.T. els anys 1975-1976.
Després de completar els seus estudis, Grigsby es va dedicar a l'ensenyament musical a California State University, i també va dirigir el Computer Music Studio allà. El 1984 Grigsby va escriure la primera partitura informatitzada per a una òpera. Es va jubilar el 1993, però continua ensenyant en privat i fent feina com a compositora. La seva música s'ha interpretat arreu del món.

## Premis

* The National Endowment for the Arts
* The Arts International (Rockefeller) Grant
* CSUN Distinguished Professor
* CSU Chancellor’s Maxi Grant
* IAWM Outstanding Music Contribution
* Annual ASCAP
* Carnegie Mellon Fellow in Technology (1987)
* Getty Museum Research Scholar (1997–98)

## Obres

Grigsby ha escrit música coral i de cambra, i també bandes sonores de pel·lícula. És reconeguda per les seves composicions electroacústiques. Algunes de les seves obres són:
* The Mask of Eleanor (1984) òpera de cambra amb partitura informatitzada
* Vision of St. Joan (1987) per soprano i ordinador
* Shakti II (1985) per soprano
* Trio for Violin, B-flat Clarinet and Piano (1994)
* Movements for Guitar (1982)
* Five Studies for Two Untransposed Hexachords (1971) per piano
* Spheres (1998) per Fairlight III

## Referències

* ↑ Sadie, Julie Anne. The Norton/Grove dictionary of women composers (Digitized online by GoogleBooks), 1994.
* ↑ Pool, Jeannie Pool. «Beverly Grigsby Marks Her 75th Birthday with a Compact Disc and Concert». IAWM Journal. Arxivat de l'original el 16 juliol 2011. [Consulta: 14 desembre 2010].
* ↑ Pool, Jeannie Pool. «Beverly Grigsby Marks Her 75th Birthday with a Compact Disc and Concert». IAWM Journal, 2003. Arxivat de l'original el 16 juliol 2011. [Consulta: 14 desembre 2010].

## Enllaços externs

* Entrevista amb Beverly Grigsby - NAMM Biblioteca d'Història Oral (2010)
# Gudjarati

«Gudjarati» té aquests significats:
* Gujaràtides, dinastia del Sultanat de Gujarat.
* Gujarati, llengua del Gujarat.
# Ostróvske (Djankoi)

* Per a altres significats, vegeu «Ostróvskoie».
Ostróvske (en (ucraïnès): Островське, en rus: Островское) és un poble de la República Autònoma de Crimea a Ucraïna, que el 2014 tenia 126 habitants. Pertany al districte rural de Djankoi. Fins al 1948 la vila es deia Tarkhan-Sunak.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Ostróvskoie

«Ostróvskoie» té aquests significats:
* Ostróvske (Djankoi), localitat de la República Autònoma de Crimea a Ucraïna
* Ostróvske (Pervomàiske), localitat de la República Autònoma de Crimea a Ucraïna
* Ostróvskoie (Kostromà), localitat de l'óblast de Kostromà, a Rússia
# Cap Enniberg

El cap Enniberg és el punt més septentrional de les illes Fèroe. Situat a l'illa de Viðoy, forma un penya-segat de 754 metres d'altura, cosa que el converteix en el segon més alt d'Europa, després del de Hornelen de Noruega.
L'Enniberg forma part de l'extremitat nord de la muntanya del Villingadalsfjall, de 841 metres. Al sud d'aquesta muntanya hi ha el poble de Viðareiði, que serveix de punt de partida per anar a l'Enniberg. Aquesta passejada s'endinsa en la natura i està recomanada per a persones amb certa experiència.
Al peu del penya-segat del cap d'Enniberg hi ha una formació de la roca en forma d'arc que sobresurt. Aquesta formació és exactament el punt més al nord de les Fèroe i es troba a 112 km en línia recta de l'Akraberg, el punt més meridional de l'arxipèlag (si exceptuem l'illot de Sumbiarsteinur, del grup de roques i illots de Flesjarnar) .

## Referències

* ↑ «To the Raw Cliffs» (en anglès). Visit Faroe Islands. [Consulta: 24 desembre 2018].

## Enllaços externs

* Tours pel cap Enniberg.
* El cap Enniberg a la revista d'escalada Gripped.
# El rei granota

El rei granota o en Janferrís (alemany: Der Froschkönig oder der eiserne Heinrich) és un conte dels germans Grimm recollit al llibre Kinder- und Hausmärchen (Contes d'Infants i per a la Llar) de 1812. El conte enceta el recull, per la qual cosa porta l'etiqueta KHM 1.

## Argument

La princesa estava jugant quan li va caure una pilota d'or a l'estany. Una granota es va oferir a ajudar-la a recuperar-la a canvi d'un regal. Ella li va oferir riqueses però la granota va demanar de ser el seu company, seure amb ella a taula i dormir al seu llit. La princesa hi accedeix però quan té de nou la pilota entre les mans, corre fugint sense complir la promesa.
L'endemà la granota viatja a palau per reclamar el compliment del pacte. El rei la sent i obliga la seva filla a obrir la porta a l'animal i sopar amb ell. A la nit, quan estan sols a la cambra, la noia no vol posar la granota al seu llit i la llença contra la paret. De l'impacte es transforma en un príncep que havia estat encantat per una bruixa. Aleshores la parella comença una nova vida d'amor.

## Anàlisi

El conte tracta de la importància de complir les promeses (si no hagués obert la porta, la princesa hauria perdut el seu amor), de la falsedat de les aparences i del pas a la maduresa, ja que la granota demana dormir amb la princesa i l'enuig d'ella transformat en amor ha estat vist com un paral·lel de la nit de noces. La maduresa s'adquireix per la iniciació a la sexualitat, pel sentit del deure (s'ha de complir la paraula donada) i pel canvi del joc a la vida domèstica.
A la tradició posterior, la granota demana un petó, que és el que pot desfer l'encanteri. El petó té lloc de nit, quan ella li dona a canvi que desaparegui de la seva vida. La substitució de la violència per un acte de tendresa emfasitza el caràcter de transició de la nit nupcial. Aquest petó ha passat a la cultura popular i apareix en nombrosos contes amb granotes encantades. Fins i tot inspira transformacions i paròdies com The Princess and the Frog o la saga Shrek. En altres variants del conte de Grimm, la narració és més breu i ella fa el petó a la vora de l'estany a canvi de la pilota.
El motiu dels animals que es transformen en persones o a la inversa té una llarga tradició als contes de fades i la mitologia, com proven Les Metamorfosis clàssiques i l'abundància d'encanteris en històries àrabs i medievals. L'amor com a antídot apareix a altres relats com La bella i la bèstia.

## Referències

* ↑ El Janferrís també és el títol català que Carles Riba donà al conte nº 136 Der Eisenhans; cf. Jaume Lluís i Guillem Carles Grimm, Contes d'Infants i de la Llar. Traducció de Carles Riba. Segon volum, pp. 98-110. Barcelona: s.a. (Biblioteca Literària).
* ↑ «Notes a Sur la Lune». Arxivat de l'original el 2017-07-27. [Consulta: 8 octubre 2011].
# Norberto Ferrer Calduch

Norberto Ferrer Calduch (? 1859 - Castelló de la Plana, 1927) fou un advocat, empresari i polític valencià, avi de José Luis Gimeno Ferrer. Milità en el Partit Liberal, en el sector dirigit per Segismundo Moret, amb el qual el 1903 fou escollit alcalde de Vinaròs i diputat a les Corts espanyoles pel districte de Vinaròs-Sant Mateu (Baix Maestrat) de 1910-1917 i pel de Morella-Albocàsser el 1918-1921. Però el 1923 es decantà pel sector del comte de Romanones. Tot i això, fou nomenat alcalde de Castelló de la Plana de gener a agost de 1927.

## Enllaços externs

* Biografies de polítics valencians Arxivat 2006-02-14 a Wayback Machine.
| Precedit per: Salvador Guinot Vilar | Alcalde de Castelló 1928 | Succeït per: Manuel Lillo Roca |
# Winners of the Wilderness

Winners of the Wilderness (1927) és una pel·lícula muda de la MGM estrenada el 1927, dirigida per W.S. Van Dyke, i protagonitzada per Tim McCoy i Joan Crawford. En aquest drama costumista que té lloc durant la guerra franco-índia, Rene Contrecouer (Crawford), la filla d'un general francès s'enamora d'un soldat de fortuna (McCoy). Aquesta pel·lícula va ser rodada majoritàriament en blanc i negre, però una escena era en color per Technicolor.

## Argument

El Coronel O'Hara s'enamora de René, la filla del comandant de les forces franceses, durant la guerra entre francesos i indis. Els indis, sota el mandat de Pontiac, segresten René, per la qual cosa O'Hara l'haurà de rescatar.

## Repartiment

* Tim McCoy: Coronel Sir Dennis O'Hara
* Joan Crawford: René Contrecœur
* Edward Connelly: General Contrecoeur
* Roy D'arcy: Capità Dumas
* Louise Lorraine: Mimi
* Edward Hearn: General George Washington
* Tom O'Brien: Timothy
* Will Walling: General Edward Braddock
* Frank Currier: Governador de Vaudreuil
* Lionel Belmore: Governador Dinwiddie de Virgínia
* Cap John Big Tree: Cap Pontiac
* Jean Arthur:

## Referències

* ↑ Winners of the Wilderness a silentera.com
* ↑ Catàleg AFI de Pel·lícules: Winners of the Wilderness
* ↑ «Winners of the Wilderness». IMDb.
# Gudrun (cràter)

Gudrun és un cràter d'impacte en el planeta Venus de 13,3 km de diàmetre. Porta el nom d'un antropònim noruec, i el seu nom va ser aprovat per la Unió Astronòmica Internacional el 1994.

## Referències

* ↑ «Gudrun». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Villers-le-Rond

Villers-le-Rond és un municipi francès situat al departament de Meurthe i Mosel·la i a la regió del Gran Est. L'any 2007 tenia 94 habitants.

## Demografia
### Població

El 2007 la població de fet de Villers-le-Rond era de 94 persones. Hi havia 28 famílies, de les quals 4 eren unipersonals (4 homes vivint sols), 16 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 34 eren l'habitatge principal de la família, 2 eren segones residències i 3 estaven desocupats. 35 eren cases i 4 eren apartaments. Dels 34 habitatges principals, 29 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 6 en tenien quatre i 21 en tenien cinc o més. 31 habitatges disposaven pel capbaix d'una plaça de pàrquing. A 17 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villers-le-Rond el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 4 |
| 0 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 8 | 35 a 39 | 0 |
| 4 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 0 | 10 a 14 | 4 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 63 persones, 43 eren actives i 20 eren inactives. De les 43 persones actives 42 estaven ocupades (22 homes i 20 dones) i 1 aturada (1 dona i 1 dona). De les 20 persones inactives 2 estaven jubilades, 8 estaven estudiant i 10 estaven classificades com a «altres inactius».

### Activitats econòmiques

L'any 2000 a Villers-le-Rond hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Villers-le-Rond a l'INSEE.
* Évolution et structure de la population Fitxa amb el detall de dades de Villers-le-Rond a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Griva de l'illa de Tristan da Cunha

La griva de l'illa de Tristan da Cunha (Turdus eremita) és un ocell de la família dels túrdids (Turdidae).

## Hàbitat i distribució

Habita els boscos de les illes Inaccessible, Nightingale i Tristan da Cunha, a l'arxipèlag Tristan da Cunha.

## Referències

* ↑ «Griva de l'illa de Tristan da Cunha». Cercaterm. TERMCAT, Centre de Terminologia. Rev. 20/01/2022(català)
# ONB

ONB té els següents significats:
* Banc Nacional d'Àustria (del seu nom en alemany Österreichische Nationalbank), banc central d'Àustria
* Biblioteca Nacional d'Àustria (del seu nom en alemany Österreichische Nationalbibliothek), biblioteca central d'Àustria, amb seu al Hofburg de Viena
* Opera Nazionale Balilla, organització de la joventut del feixisme italià
# ONCE

L'ONCE (Organització Nacional de Cecs Espanyols, Organización Nacional de Ciegos Españoles) és una institució sense ànim de lucre que té com a propòsit millorar la qualitat de vida de la gent cega a Espanya, tot i que ha acabat ampliant la seva tasca cap a altres col·lectius amb discapacitats.
Per tant, organitza l'anomenat Cupó de l'ONCE, un sorteig que, a més de donar premis a la combinació sortejada, proporciona una gran part dels fons de l'organització. Uns altres ingressos venen del patrocini d'equips esportius, de donacions de particulars i aportacions estatals.
El setembre de 2013 fou guardonat amb el Premi Príncep d'Astúries de la Concòrdia.

## Perfiles

La revista Perfiles és una publicació que edita l'Organización Nacional de Ciegos Españoles (ONCE), juntament amb la seva Fundació, des de l'octubre de 1985. De periodicitat mensual, els seus continguts se centren en temes socials, donant més rellevància a totes aquelles informacions relatives a les discapacitats.

## Vegeu també

* European Platform for Rehabilitation
* ONCE (equip ciclista)

## Referències

* ↑ L'ONCE, premi Príncep d'Astúries de la Concòrdia
* ↑ Premio Príncipe de Asturias de la Concordia 2013 (castellà)
# OMON

OMON (en rus: отряд милиции особого назначения; otriad militsii ossobogo naznatxenia, Esquadró policial per a Propòsits Especials) és el nom genèric per al sistema d'Unitats Especials de la Militsia (Policia) de Rússia, i amb anterioritat de l'MVD (Ministeri d'Interior) de la Unió Soviètica. El OMON continuar existint a Belarús després del col·lapse de la Unió Soviètica.
Hi ha una unitat del OMON en totes les óblasts de Rússia, així com a les grans ciutats (per exemple, hi ha una Unitat d'OMON a la policia de la ciutat de Moscou, i una diferent a la policia de l'óblast de Moscou. El lema és: «Ni coneixem la pietat i ni en demanem».

## Història

L'origen del OMON es remunta a l'any 1979, quan s'organitza el primer grup en la preparació dels Jocs Olímpics de Moscou de 1980, per assegurar-se que no hi hagués atacs terroristes com l'ocorregut en els Jocs Olímpics de Múnic de 1972 a Alemanya. En conseqüència, la Unitat va ser utilitzada en emergències com ara detencions d'alt risc, crisi amb ostatges, així com en resposta a actes terroristes.
El sistema OMON és el successor d'aquest grup, i va ser fundat el 1987, amb les grans intervencions del sobre (Unitat Especial de Reacció Ràpida) contra perillosos criminals, i del Vityaz contra el terrorisme, pertanyents al MVD. Les unitats OMON en principi van ser utilitzades com a antiavalots, en prevenció de manifestacions i vandalisme, així com per a situacions d'emergència. Més endavant s'amplia el camp d'operacions policials, incloent l'acordonament i patrulla dels carrers, així com operacions de tipus militar o paramilitar.

## Vegeu també

* Les Barricades

## Enllaços externs

* Ministeri de l'Interior de la Federació Russa. Arxivat 2011-09-23 a Wayback Machine. (rus) (anglès)
# North Stanwood

North Stanwood és una concentració de població designada pel cens dels Estats Units a l'estat de Washington. Segons el cens del 2000 tenia 468 habitants.

## Demografia

Segons el cens del 2000, North Stanwood tenia 468 habitants, 172 habitatges, i 125 famílies. La densitat de població era de 80,3 habitants per km².
Dels 172 habitatges en un 36,6% hi vivien nens de menys de 18 anys, en un 64% hi vivien parelles casades, en un 6,4% dones solteres, i en un 27,3% no eren unitats familiars. En el 23,3% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,24.
Per edats la població es repartia de la següent manera: un 28,8% tenia menys de 18 anys, un 5,3% entre 18 i 24, un 27,4% entre 25 i 44, un 25,2% de 45 a 60 i un 13,2% 65 anys o més.
L'edat mediana era de 40 anys. Per cada 100 dones de 18 o més anys hi havia 103 homes.
La renda mediana per habitatge era de 58.194 $ i la renda mediana per família de 65.139 $. Els homes tenien una renda mediana de 40.179 $ mentre que les dones 35.469 $. La renda per capita de la població era de 24.128 $. Cap de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Stanwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- North Stanwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Víktor Safrónov

Víktor Serguéievitx Safrónov (rus: Ви́ктор Серге́евич Сафро́нов) (va néixer a Velikie Luki, Rússia, 11 octubre 1917 – va morir a Moscou 18 setembre 1999) va ser un astrònom soviètic que va proposar el model de formació de planetes de nebulosa de baixa massa, una imatge coherent de com els planetes es van formar a partir d'un disc de gas i pols al voltant del Sol.

## Biografia i llegat

Safrónov es va graduar al Departament de Mecànica i Matemàtiques de la Universitat Estatal de Moscou el 1941. Va defensar una dissertació pel Doctor de Ciències Físiques i Matemàtiques dins 1968. Els seus interessos científics van cobrir la cosmogonia planetària, l'astrofísica i la geofísica.
La seva hipòtesi planetesimal de formació de planetes encara es àmpliament acceptada entre astrònoms, tot i que existeixen teories alternatives (com la fragmentació gravitatòria del disc protoplanetari directament en els planetes).
Un planeta menor, el 3615 Safrónov, descobert per l'astrònom estatunidenc Edward L. G. Bowell el 1983, porta el seu nom.
La minisèrie de documentals de la BBC, The Planets, discuteix en profunditat el treball de Safrónov.

## Premis

* Premi Otto Schmidt de l'Acadèmia de Ciències de l'URSS (1974)
* Premi Leonard Meteoritical Society (1989)
* Premi Kuiper en Ciències Planetàries (1990)

## Llista de publicacions seleccionades

* Evolution of the Protoplanetary Cloud and Formation of the Earth and the Planets. Moscou: [[Nauka (editorial)|Editorial Nauka]], 1969. Trans. TTF de NASA 677, 1972.

## Vegeu també

* Acreció
* George Wetherill

## Referències

* ↑ Schmadel, Lutz D. Dictionary of Minor Planet Names. 5th. Nova York: Springer Verlag, 2003, p. 304. ISBN 3-540-00238-3.

## Enllaços externs

* Llista dels destinataris del premi Gerard Kuiper al lloc web de l'American Astronomical Society
* (rus) Una breu biografia
# Víktor Rjaksíniki

Víktor Rjaksíniki (en ucraïnès: Віктор Ржаксінікій) o Víktor Rjaksinski (en rus: Виктор Альбертович Ржаксинский), (Krementxuk, Ucraïna, 17 d'octubre de 1967) és un exciclista ucraïnès. Fou professional del 1991 fins al 1993, però els seus principals èxits foren en la seva època d'amateur quan encara era soviètic.

## Palmarès

* 1991
** Campió del món en rutta amateur
** 1r a la Cursa de la Pau

### Resultats a la Volta a Espanya

* 1993. 82è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Oberbronn

Oberbronn (en alsacià Owerbrunn) és un municipi francès, situat a la regió del Gran Est, al departament del Baix Rin. L'any 1999 tenia 1.424 habitants. Formà part del comtat d'Oberbronn.
Forma part del cantó de Reichshoffen, del districte de Haguenau-Wissembourg i de la Comunitat de comunes del Pays de Niederbronn-les-Bains.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.342 | 1.355 | 1.159 | 1.184 | 1.125 | 1.424 |

## Administració

Llista d'alcaldes :
| Període | Identitat | Partit | Qualitat |
| 2001- | André Loehr | | |